stanford-oval/wikipedia huggingface dataset:
ปิแอร์ โอมิดดียาร์
ประวัติ

ปิแอร์เป็นลูกครึ่ง ของฝรั่งเศส อิหร่าน เกิดในปารีส ประเทศฝรั่งเศส เมื่ออายุ 6 ปี ได้ย้ายมาอยู่ที่สหรัฐอเมริกา  ในปี พ.ศ. 2531 ได้จบการศึกษาจากคณะวิทยาการคอมพิวเตอร์ จากมหาวิทยาลัยทัฟส์ ในรัฐแมสซาชูเซตส์ และได้ทำงานกับบริษัทแคลริส (บริษัทลูกของบริษัทแอปเปิล คอมพิวเตอร์) และในปี พ.ศ. 2538 เมื่อปิแอร์อายุได้ 28 ปี ได้เริ่มเขียนคอมพิวเตอร์โค้ด ของเว็บไซต์อีเบย์ และประสบความสำเร็จ
ปัจจุบันปิแอร์ได้ร่วมกับภรรยา แพม โอมิดดียาร์ เปิดเว็บไซต์เครือข่ายโอมิดดียาร์เพื่อการกุศล และในปี พ.ศ. 2548 ปีแอร์และแพมได้บริจาคเงิน หนึ่งร้อยล้านดอลลาร์สหรัฐ (ประมาณ 4 พันล้านบาท) ให้มหาวิทยาลัยทัฟส์ใช้เป็นทุนสำหรับประเทศที่กำลังพัฒนาใช้เงินในการสร้างธุรกิจส่วนตัว
แหล่งข้อมูลอื่น

ทวิตเตอร์ของปิแอร์
ปัญญาจารย์ 2

บทที่ 2 ของหนังสือปัญญาจารย์ในคัมภีร์ไบเบิล
| ปัญญาจารย์ 2 |
| --- | --- |
← ปัญญาจารย์ 1ปัญญาจารย์ 3 →
หนังสือปัญญาจารย์ในภาษาฮีบรู ภาษาแอราเมอิก และภาษาอาหรับจากประเทศเยเมน, ราวปี ค.ศ. 1480. หอสมุดอังกฤษ ms. Or 2375.
หนังสือ: หนังสือปัญญาจารย์
ภาคในคัมภีร์ฮีบรู: เคทูวีม
ภาคในคัมภีร์ไบเบิลคริสต์: พันธสัญญาเดิม
ลำดับในภาคของคัมภีร์ไบเบิลคริสต์: 21
ปัญญาจารย์ 2 (อังกฤษ: Ecclesiastes 2) เป็นบทที่ 2 ของหนังสือปัญญาจารย์ในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ หนังสือปัญญาจารย์ประกอบด้วยคำพูดเชิงปรัชญาของตัวละครที่เรียกว่าปัญญาจารย์ (โคเฮเลท; "ผู้สอน"; "ผู้พูดต่อหน้าที่ชุมนุมชน") อาจประพันธ์ขึ้นในช่วงศตวรรษ 5 ถึง 2 ก่อนคริสตกาล เพชิตตา, ทาร์กุม และทัลมุด ตลอดจนผู้อ่านชาวยิวและคริสต์ศาสนิกชนส่วนใหญ่ถือว่าผู้เขียนหนังสือปัญญาจารย์คือกษัตริย์ซาโลมอน
บทที่ 2 ของหนังสือปัญญาจารย์มีเนื่อความต่อเนื่องจากบันทึกในวรรค 12-18 ของบทที่ 1 โดยเพิ่มข้อสังเกตเกี่ยวกับความพยายามของมนุษย์ในชีวิตซึ่งเกี่ยวข้องกับคำถามในปัญญาจารย์ 1 1:3 ที่ว่า มนุษย์ได้ประโยชน์อะไรจากการตรากตรำทุกอย่างของเขา ซึ่งเขาตรากตรำภายใต้ดวงอาทิตย์นั้น และความทุกข์กับความสุขของชีวิตในแง่ของประทานจากพระเจ้า
ต้นฉบับ

บทนี้เดิมเขียนด้วยภาษาฮีบรู บทแบ่งออกเป็น 26 วรรค
ต้นฉบับ > พยานต้นฉบับ

บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับเลนินกราด (Leningrad Codex; ค.ศ. 1008) ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี ได้แก่ 4QQohb (4Q110; 30 ปีก่อนคริสตกาล – ค.ศ. 30; วรรคที่หลงเหลือ 8–15)
ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B;  {\mathfrak {G}}B; ศตวรรษที่ 4) ฉบับซีนาย (Codex Sinaiticus; S; BHK:  {\mathfrak {G}}S; ศตวรรษที่ 4) และฉบับอะเล็กซานเดรีย (Codex Alexandrinus; A;  {\mathfrak {G}}A; ศตวรรษที่ 5) ต้นฉบับภาษากรีกอาจมาจากผลงานของ Aquila of Sinope และผู้ติดตาม
ความอนิจจังเนื่องจากการตามใจตนเอง (วรรค 1–11) > วรรค 2

มีเนื้อความที่คล้ายกับในสุภาษิต 14:13 ที่ว่า แม้ในขณะหัวเราะ ใจก็อาจเศร้าหมอง และความยินดีก็อาจมีปลายทางเป็นความโศกสลด
ความอนิจจังเนื่องจากการตามใจตนเอง (วรรค 1–11) > วรรค 11

ความสรุปสะท้อนถึงคำกล่าวในปัญญาจารย์ 2:1 -2
"กินลมกินแล้ง" : หรือ 'เหมือนวิ่งไล่ตามลม'
ดูเพิ่ม

ส่วนในคัมภีร์ไบเบิลที่เกี่ยวข้อง: ปัญญาจารย์ 1, 1 โครินธ์ 15
บรรณานุกรม

Chilton, Bruce; Kee, Howard Clark; Meyers, Eric M.; Rogerson, John; Levine, Amy-Jill; Saldarini, Anthony J., บ.ก. (2008). The Cambridge Companion to the Bible (2nd ed.). Cambridge University Press. ISBN 9780521691406.
Eaton, Michael A. (1994). "Ecclesiastes".  ใน Carson, D. A.; France, R. T.; Motyer, J. A.; Wenham, G. J. (บ.ก.). New Bible Commentary: 21st Century Edition (4, illustrated, reprint, revised ed.). Inter-Varsity Press. pp. 609–618. ISBN 9780851106489.
Halley, Henry H. (1965). Halley's Bible Handbook: an abbreviated Bible commentary (24th (revised) ed.). Zondervan Publishing House. ISBN 0-310-25720-4.
Weeks, Stuart (2007). "20. Ecclesiastes".  ใน Barton, John; Muddiman, John (บ.ก.). The Oxford Bible Commentary (first (paperback) ed.). Oxford University Press. pp. 423–429. ISBN 978-0199277186. สืบค้นเมื่อ February 6, 2019.
Würthwein, Ernst (1995). The Text of the Old Testament. แปลโดย Rhodes, Erroll F. Grand Rapids, MI: Wm. B. Eerdmans. ISBN 0-8028-0788-7. สืบค้นเมื่อ January 26, 2019.
แหล่งข้อมูลอื่น

คำแปลในศาสนายูดาห์:
Kohelet – Ecclesiastes - Chapter 2 (Judaica Press) translation [with Rashi's commentary] at Chabad.org
คำแปลในศาสนาคริสต์:
Online Bible at GospelHall.org (ESV, KJV, Darby, American Standard Version, Bible in Basic English)
Ecclesiastes Chapter 2 King James Version
Ecclesiastes หนังสือเสียงสาธารณสมบัติที่ LibriVox Various versions
ปัญญาจารย์ 2. ยูเวอร์ชัน
ปีปกติสุรทิน

ปีปกติสุรทิน (อังกฤษ: common year) หรือปีปรกติสุรทิน   เป็นปีปฏิทินที่มีจำนวนวัน 365 วัน และไม่ใช่ปีอธิกสุรทิน
ใน 365 วันของปีปกติสุรทิน มี 52 สัปดาห์กับอีก 1 วัน ดังนั้นปีปกติสุรทินจึงเริ่มและสิ้นสุดในวันเดียวกันของสัปดาห์ (เช่น ในปี 2554 วันที่ 1 มกราคมและ 31 ธันวาคมเป็นวันเสาร์ หรือ ในปี 2556 วันที่ 1 มกราคมและวันที่ 31 ธันวาคมเป็นวันอังคาร)
ปัญหาระดับบรรพบุรุษ

ในทฤษฎีกราฟ ปัญหาระดับบรรพบุรุษ (อังกฤษ: level ancestor problem) เป็นปัญหาในการนำต้นไม้ T มาคำนวณล่วงหน้าเพื่อตอบคำถามว่า จุดยอดที่มีความลึกระดับ d จากราก และทิศทางมุ่งสู่จุดยอด v คือจุดยอดอะไร เขียนฟังก์ชันแทนปัญหานี้ได้ว่า LA(v,d) โดยความลึกของจุดยอด v คือจำนวนเส้นเชื่อมจากรากถึงจุดยอดดังกล่าวบนวิถีสั้นสุดจากรากถึงจุดยอดนั้น
ปัญหาระดับบรรพบุรุษ

ปัญหาระดับบรรพบุรุษเป็นปัญหาพื้นฐานบนกราฟต้นไม้อย่างหนึ่ง มีจุดประสงค์คือต้องการหาจุดยอดที่มีความลึก d จากจุดยอดราก r และมีทิศทางมุ่งเข้าสู่จุดยอด v ปัญหานี้มีความสัมพันธ์กับปัญหาบรรพบุรุษร่วมต่ำสุดซึ่งถามเกี่ยวกับจุดยอดที่เป็นบรรพบุรุษร่วมของจุดยอด 2 จุดและมีความลึกมากที่สุด และจะเห็นได้ว่าแนวคิดของปัญหาระดับบรรพบุรุษหลาย ๆ อย่างก็ได้นำไปใช้ในการแก้ไขปัญหาบรรพบุรุษร่วมต่ำสุดด้วย
ในการแก้ไขปัญหาระดับบรรพบุรุษนี้ วิธีเรียบง่ายสุดก็คือให้เริ่มที่จุดยอด v และค่อย ๆ กระโดดขึ้นทีละหนึ่งระดับไปเรื่อย ๆ จนเมื่อถึงระดับ d แล้วก็จะได้คำตอบ วิธีนี้ไม่ต้องมีการคำนวณล่วงหน้าเลย แต่กรณีเลวร้ายสุดคือต้องใช้เวลาถึง O(n) ซึ่งเสียเวลาเป็นอย่างมาก
เพื่อที่จะลดเวลาการตอบคำถามลง จึงอาจสร้างแถวลำดับ 2 มิติ และเก็บคำตอบทั้งหมดไว้ในตาราง ด้วยวิธีนี้การตอบคำถามก็จะเป็นเพียงการเรียกข้อมูลจากแถวลำดับมาตอบเท่านั้นซึ่งใช้เวลา O(1) อย่างไรก็ตามในการที่จะสร้างตารางคำตอบขึ้นมาก็ต้องใช้เวลาถึง O(n2)
มีขั้นตอนวิธีมากมายที่คิดขึ้นมาเพื่อให้แก้ไขปัญหาระดับบรรพบุรุษได้โดยมีประสิทธิภาพดียิ่งขึ้น ตารางด้านล่างนี้แสดงถึงขั้นตอนวิธีที่มีประสิทธิภาพแตกต่างกันออกไปในการแก้ปัญหาระดับบรรพบุรุษ
| ขั้นตอนวิธี | เวลาคำนวณล่วงหน้า | เวลาตอบคำถาม |
| --- | --- | --- |
| ดำเนินการตรง ๆ | O(1) | O(n) |
| เก็บคำตอบในตาราง | O(n2) | O(1) |
| ขั้นตอนวิธีตัวชี้กระโดด | O(n log n) | O(log n) |
| การแยกส่วนของวิถียาวสุด | O(n) | O(√n) |
| การแยกส่วนของบันได | O(n) | O(log n) |
| ขั้นตอนวิธีบันได | O(n log n) | O(1) |
| ขั้นตอนวิธีของ Dietz | O(n) | O(1) |
ขั้นตอนวิธีตัวชี้กระโดด

ขั้นตอนวิธีตัวชี้กระโดด (Jump pointer algorithm) เป็นขั้นตอนวิธีแบบกำหนดการพลวัต อาศัยการคำนวณล่วงหน้าโดยการสร้างแถวลำดับ 2 มิติ ชื่อ dp ขนาด n × log n โดย dp[v][p] จะชี้ไปยังจุดยอดที่อยู่สูงขึ้นไปจากจุดยอด v เป็นจำนวน 2p ขั้น อาศัยความสัมพันธ์ว่า dp[v][p] = dp[dp[v][p - 1]][p - 1] และกรณีฐานว่า dp[v][0] คือพ่อของจุดยอด v ก็จะสามารถเติมตาราง dp ได้ในเวลา O(n  log n)
ในการหาคำตอบ ให้เริ่มต้นจากจุดยอด v และกระโดดโดยใช้ตัวชี้จาก dp ไปให้สูงที่สุดแต่ไม่ไปไกลเกินจุดยอดเป้าหมาย และกระโดดต่อจากจุดยอดนั้นไปเรื่อย ๆ จนกว่าจะเจอจุดยอดเป้าหมาย เนื่องจากการหาตัวชี้ที่จะใช้นั้นสามารถทำได้ใน O(1) จากสูตร  \lfloor \log _{2}((\operatorname {depth} (v)-d)\rfloor  และการกระโดดแต่ละครั้งจะเหลือระยะห่างน้อยลงไป 2 เท่า จึงทำให้ใช้เวลา O(log n) ในการกระโดด
ขั้นตอนวิธีบันได

ขั้นตอนวิธีบันได (Ladder algorithm) ใช้แนวคิดที่ว่าปัญหาระดับบรรพบุรุษสามารถแก้ได้อย่างง่ายดายหากกราฟต้นไม้ที่จะประมวลผลเป็นกราฟวิถี เนื่องจากสามารถเปลี่ยนวิถีดังกล่าวไปเป็นแถวลำดับได้ และในการตอบคำถามก็เป็นเพียงการเรียกข้อมูลจากแถวลำดับโดยตรง อย่างไรก็ตามแนวคิดนี้ใช้ไม่ได้กับกราฟต้นไม้ทั่วไปที่มีกิ่งแตกออกมามากมาย จึงใช้วิธีแบ่งต้นไม้ออกเป็นหลาย ๆ วิถี และเก็บข้อมูลของวิถีต่าง ๆ ไว้ในแถวลำดับ และดำเนินการด้วยแนวคิดดังที่กล่าวมา สังเกตว่าด้วยวิธีนี้แล้วการกระโดดเพื่อหาคำตอบปัญหาระดับบรรพบุรุษแต่ละครั้งสามารถกระโดดข้ามไปเป็นวิถีได้เลย
ขั้นตอนวิธีบันได > การแยกส่วนของวิถียาวสุด

การแยกส่วนของวิถียาวสุด (Longest path decomposition) เป็นการหาวิถียาวสุดจากรากของต้นไม้ไปถึงใบทั้งหลาย หลังจากหาได้แล้วก็จะนำจุดยอดในวิถียาวสุดไปเรียงเก็บไว้ในแถวลำดับ 'LP' จากรูป 1. ก็จะได้ว่าวิถียาวสุดคือวิถีจาก r → v ดังนั้น LP ของ r ก็จะมีข้อมูล LP[r][0] = r, LP[r][1] = a, ..., LP[r][5] = v หลังจากเก็บข้อมูลวิถีเสร็จแล้วก็จะทำการลบวิถีนี้ออกจากต้นไม้ ทำให้ต้นไม้ถูกแยกออกเป็นหลายส่วน ก็ให้เริ่มต้นขั้นตอนดังกล่าวอีกรอบโดยพิจารณาต้นไม้ย่อยทั้งหลายที่เหลือเป็นต้นไม้ใหม่ เมื่อดำเนินการไปเรื่อย ๆ ก็จะไม่เหลือจุดยอดในต้นไม้อีก และแต่ละจุดยอดก็จะเก็บอยู่ในแถวลำดับเพียงแค่ครั้งเดียวเท่านั้น
ในการดำเนินการดังกล่าว สามารถกระทำได้โดยทำการค้นหาในแนวลึก ซึ่งใช้เวลาในการดำเนินการ O(n) ส่วนในการหาคำตอบปัญหาระดับบรรพบุรุษ LA(v, d) ก็ให้เริ่มจากจุดยอด v และหาว่า v อยู่ใน LP ชุดไหน จากนั้นก็กระโดดไปยังต้นของ LP และกระโดดขึ้นหนึ่งขั้น และดำเนินการแบบนี้ซ้ำไปเรื่อย ๆ จนกว่าจะกระโดดไปเจอต้นของ LP ที่มีความลึกน้อยกว่า d ซึ่งแสดงให้เห็นว่า LP ชุดนั้นมีจุดยอดคำตอบอยู่ ก็สามารถคำนวณหาตำแหน่งของจุดยอดนั้นและตอบได้ภายในเวลา O(1) เลย
อย่างไรก็ตาม ในกรณีเลวร้ายมากสุด (รูป 2.) จะต้องใช้เวลาในการกระโดดระหว่างวิถีต่าง ๆ มากถึง Θ(√n) ซึ่งค่านี้สามารถลดได้จากการใช้การแยกส่วนของบันไดซึ่งเป็นหัวข้อถัดไป
ขั้นตอนวิธีบันได > การแยกส่วนของบันได

การแยกส่วนของบันได (Ladder decomposition) ใช้แถวลำดับ 'Ladder' มีลักษณะขั้นตอนวิธีแทบจะเหมือนกับการแยกส่วนของวิถียาวสุดทุกประการ แต่แตกต่างตรงที่แถวลำดับ Ladder นอกจากจะเก็บข้อมูลของลูกหลานของรากต้นไม้ย่อยแล้ว ยังเก็บข้อมูลบรรพบุรุษเป็นจำนวนข้อมูลเท่ากับจำนวนลูกหลานที่เก็บไว้ด้วย กล่าวคือหาก LP มีขนาด size(LP) แล้ว จะได้ว่า size(Ladder) เท่ากับ 2 × size(LP) ยกเว้นในกรณีที่บรรพบุรุษขึ้นไปถึงรากของต้นไม้ ซึ่งในกรณีนั้นจะมีสมาชิกน้อยกว่า 2 × size(LP)
จากการเก็บข้อมูลแบบนี้ สังเกตว่าหากเริ่มต้นที่จุดยอด v ซึ่ง Ladder ของ v มีขนาดดั้งเดิม h เมื่อผ่านการเพิ่มจุดยอดบรรพบุรุษแล้วก็จะมีขนาด 2h แทน กรณีเลวร้ายมากสุดในการกระโดดก็คือขณะนี้กำลังอยู่ที่รากของต้นไม้ย่อย ซึ่งจะทำให้กระโดดได้เพียง h ขั้น ในรอบที่สอง แน่นอนว่า Ladder ของจุดยอดที่กำลังอยู่ต้องมีขนาดดั้งเดิมมากกว่าหรือเท่ากับ 2h แน่นอน เมื่อเพิ่มจุดยอดบรรพบุรุษเข้าไปแล้วก็จะทำให้มีขนาดเป็น 4h เช่นเดียวกันกับรอบที่แล้ว กรณีเลวร้ายมากที่สุดก็คือขึ้นไปได้เพียง 2h และในรอบต่อ ๆ ไปอย่างเลวร้ายที่สุดก็จะขึ้นได้ 4h 8h 16h ไปเรื่อย ๆ และจากที่ h มีค่าน้อยสุดคือ 1 จึงทำให้สรุปได้ว่าการกระโดดโดยรวมจะใช้เวลาเพียง O(log n)
ขั้นตอนวิธีบันได > ขั้นตอนวิธีบันได

ขั้นตอนวิธีนี้รวม 'ขั้นตอนวิธีตัวชี้กระโดด' และ 'การแยกส่วนของบันได' เข้าด้วยกัน โดยสังเกตว่าจากการกระโดดหนึ่งครั้งของ 'ขั้นตอนวิธีตัวชี้กระโดด' ไปที่จุดยอด z ไป 2p ขั้น จะเหลือการกระโดดอีกไม่ถึง 2p ขั้นเช่นกันเพื่อที่จะไปถึงจุดยอดเป้าหมาย และจากการที่เพิ่งกระโดดขึ้นมา 2p ขั้น Ladder ของ z ก็จะมีขนาดมากกว่าหรือเท่ากับ 2p ทำให้ Ladder ของ z นี้เก็บข้อมูลของจุดยอดปลายทางกับจุดยอด z ไว้ในแถวลำดับเดียวกันอย่างแน่นอน ดังนั้นจึงสามารถตอบคำถามนี้ได้ในเวลา O(1)
รูป 1. รูปแสดงวิถีสั้นสุดจากราก (จุดยอด r) ถึงจุดยอด v และแสดงให้เห็นว่า LA(v,2) = h
รูป 2. กรณีเลวร้ายสุดของการแยกส่วนของวิถียาวสุด ซึ่งจะทำให้การแก้ปัญหาระดับบรรพบุรุษใช้เวลา O(√n)
ปารีส อีเทอร์นาล

| --- | --- |

ก่อตั้ง: 7 กันยายน 2561
ฤดูกาลแรก: 2019
ลีก: โอเวอร์วอตช์ลีก
ดีวิชั่น: แอตแลนติก
ประวัติทีม: ปารีส อีเทอร์นาล 2561–ปัจจุบัน
ที่ตั้ง:  ปารีส ฝรั่งเศส
สี: น้ำเงิน, ม่วงแดง, ขาว, ทอง        
เจ้าของ: DM Esports
ผู้จัดการทั่วไป: Michael De Wit
แชมป์: 0
อันดับ 1 ลีก: 0
อันดับ 1 ดิวิชัน: 0
อันดับ 1 ช่วง: 0 ช่วง 1: — ช่วง 2: — ช่วง 3: —
เว็บไซต์: เว็บไซต์อย่างเป็นทางการ
ปารีส อีเทอร์นาล (อังกฤษ: Paris Eternal) เป็นทีมกีฬาอีสปอร์ตโอเวอร์วอตช์สัญชาติฝรั่งเศส มีฐานอยู่ที่กรุงปารีส ประเทศฝรั่งเศส ทีมนี้เป็นสมาชิกของโอเวอร์วอตช์ลีก และลงแข่งขันในดีวีชันแอตแลนติก ดำเนินกิจการโดย DM Esports ซึ่งทีมอีเทอร์นาลจะเข้าร่วมการแข่งขันในลีกฤดูกาล 2019 เป็นฤดูกาลแรก
ประวัติทีม

วันที่ 7 กันยายน 2561 แอคติเวชันบลิซซาร์ดประกาศว่า DM Esports ได้เข้าซื้อแฟรนไชน์สำหรับทีมในกรุงปารีส เพื่อเข้าแข่งขันในโอเวอร์วอตช์ลีกฤดูกาลที่สอง ต่อมาในวันที่ 8 พฤศจิกายน 2561 ทางทีมได้จัดงานเปิดตัว และเปิดเผยชื่อทีมของตนในนาม ปารีส อีเทอร์นาล
อัตลักษณ์ทีม

วันที่ 8 พฤศจิกายน ทีมอีเทอร์นาลถูกเปิดตัวอย่างเป็นทางการ โดยชื่อของทีมหมายถึง เปลวไฟนิรันดร์ ที่ลุกโชนอยู่ด้านล่างของอาร์กเดอทรียงฟ์เดอเลตวล ในกรุงปารีสตั้งแต่ปี 2464 เป็นต้นมา และสัญลักษณ์ถูกวาดเป็นภาพของสัญลักษณ์อนันต์ เป็นส่วนหนึ่งของไก่ฝรั่งเศส (Gallic rooster) ซึ่งเป็นสัญลักษณ์ประจำชาติของประเทศฝรั่งเศส ส่วนสีของทีมอันได้แก่ สีน้ำเงิน สีแดง และสีขาว เป็นสีที่อยู่ในสีธงชาติของประเทศฝรั่งเศส
ทะเบียนรายชื่อ > บัญชีผู้เล่นปัจจุบัน

| หมายเลข | ชื่อวงการ | ชื่อจริง | ภูมิลำเนา | ตำแหน่ง | หมายเหตุการเปลี่ยนแปลง |
| --- | --- | --- | --- | --- | --- |
| 1 | Danye | คารอล ชเตชเนียก (Karol Szcześniak) |  เคียลซี โปแลนด์ | ทำความเสียหาย |  เซ็นสัญญาเมื่อวันที่ 23 ตุลาคม 2561 |
| 7 | HyP | ดาเมียน ซูวีลล์ (Damien Souville) |  ปัวตีเย ฝรั่งเศส | สนับสนุน |  เซ็นสัญญาเมื่อวันที่ 23 ตุลาคม 2561 |
| 8 | Finnsi | ฟินน์บยอร์น โยนาซน (Finnbjörn Jónasson) |  เรคยาวิก ไอซ์แลนด์ | เฟล็กซ์ |  เซ็นสัญญาเมื่อวันที่ 23 ตุลาคม 2561 |
| 9 | Kruise | แฮร์ริสัน พอนด์ (Harrison Pond) |  เซนต์ แอลแบนส์ สหราชอาณาจักร | สนับสนุน |  เซ็นสัญญาเมื่อวันที่ 23 ตุลาคม 2561 |
| 10 | NiCOgdh | นีกอลา โมเรต (Nicolas Moret) |  บูลยี ฝรั่งเศส | เฟล็กซ์ |  เซ็นสัญญาเมื่อวันที่ 23 ตุลาคม 2561 |
| 13 | ShaDowBurn | กีโอร์กี กูชชา (Георгий Гуща) |  มอสโก รัสเซีย | ทำความเสียหาย |  เซ็นสัญญาเมื่อวันที่ 23 ตุลาคม 2561 |
| 17 | BenBest | เบ็งฌามิง ดูลาเฟต (Benjamin Dieulafait) |  นิส ฝรั่งเศส | แท็งก์ |  เซ็นสัญญาเมื่อวันที่ 23 ตุลาคม 2561 |
| 27 | LhCloudy | โรนี ตีโฮเนน (Roni Tiihonen) |  โกตกะ ฟินแลนด์ | แท็งก์ |  เซ็นสัญญาเมื่อวันที่ 23 ตุลาคม 2561 |
| 47 | Greyy | ลุยส์ เปเรสเตรโล (Luís Perestrelo) |  บาร์เซโลส โปรตุเกส | เฟล็กซ์ |  เซ็นสัญญาเมื่อวันที่ 28 ตุลาคม 2561 |
| 99 | SoOn | เตเรนซ์ ตาร์เยียร์ (Terence Tarlier) |  อาเมียง ฝรั่งเศส | ทำความเสียหาย |  เซ็นสัญญาเมื่อวันที่ 23 ตุลาคม 2561 |
ทะเบียนรายชื่อ > ทำเนียบหัวหน้าผู้ฝึกสอน

| ชื่อวงการ | ชื่อจริง | เริ่ม | สิ้นสุด | ระยะเวลา | อ้างอิง | หมายเหตุ |
| --- | --- | --- | --- | --- | --- | --- |
| daemoN | จูเลียน ดูโครส (Julian Ducros) | 23 ตุลาคม 2561 | ยังอยู่ในตำแหน่ง |  |  |  |
เมโทรเซ็กชวล

เมโทรเซ็กชวล (อังกฤษ: metrosexual) มาจากศัพท์ 2 คำ ที่นำมารวมกัน คำแรกคือคำว่า “Metropolitan” ที่มีความหมายตรงกับคำว่าเมือง เมื่อนำมาใช้ในคำว่า “Metro sexual” ก็หมายถึงว่า ผู้ชายที่ใช้ชีวิตในรูปแบบสังคมเมือง เป็นบุคคลที่เข้าสังคม ในขณะเดียวกัน “Sexual” เป็นศัพท์ที่นำมาจาก “Heterosexual” ซึ่งในที่นี้มีหมายถึง ผู้ชายปกติที่ชอบเพศตรงข้าม แต่ก็มีความกังวลเกี่ยวกับรูปร่าง การดูแลรักษาตัวเอง รวมถึงเรื่องแฟชั่นซึ่งไม่ต่างจากเกย์ เป็นกลุ่มคนผู้ชายที่นิยมความสวยความงามบนตัวเองมากกว่าปกติ โดยจะมีเรื่องการดูแลเครื่องแต่งกาย ใบหน้าและผิวพรรณสูงกว่าผู้ชายทั่วไป ซึ่งส่วนมากนิยมใช้สินค้าที่มียี่ห้อราคาสูง ใช้น้ำหอม ชอบช๊อปปิ้ง เล่นฟิตเนส โดยพฤติกรรมของคนกลุ่มนี้ ไม่ได้สนใจแต่เรื่องสุขภาพอย่างเดียว แต่ยังเป็นคนทันสมัย ชอบการเปลี่ยนแปลง สนใจเรื่องเทคโนโลยี เรียนรู้และพัฒนาตนเองตลอดเวลา มุ่งมั่นทุ่มเทในการทำงาน เพื่อความสำเร็จ มีอาชีพที่มั่นคง และมีรายได้สูง ที่สำคัญยังเป็นนักช็อปตัวยง ซึ่งจะมีลักษณะตรงข้ามกับลักษณะที่เรียกว่า เรโทรเซ็กชวล
เมโทรเซ็กชวลมีลักษณะคล้ายลักษณะจิตวิทยาที่เรียกว่า นาร์ซิสซิสซึม เป็นลักษณะที่เพศชายหลงใหลในตัวเอง เปรียบเทียบตามเทพเจ้าในตำนานกรีก นาร์ซิสซัส วิจัยโดย ซิกมุนด์ ฟรอยด์ ในปี 2457
คำว่า "เมโทรเซ็กชวล" เริ่มใช้ครั้งแรกโดย มาร์ก ซิมป์สัน นักหนังสือพิมพ์ชาวอังกฤษเขียนในหนังสือของเขาที่ตีพิมพ์เมื่อ 15 พฤศจิกายน พ.ศ. 2537 แต่ไม่เป็นที่นิยมจนกระทั่งในปี 2545 ซิมป์สันได้นำมาใช้ในแมกาซีนที่เขาเขียนอีกครั้งในหัวข้อชื่อ Meet the metrosexual และในเดือนมิถุนายน 2546 หนังสือพิมพ์นิวยอร์กไทม์ ได้มีการใช้คำศัพท์นี้โดยใช้ชื่อหัวข้อว่า  Metrosexuals Come Out โดยกล่าวว่ามาจากคำที่ มาร์ก ซิมป์สันใช้ในปี 2537
สำหรับในไทยนั้นได้มีการเริ่มใช้กันในช่วงปี 2547 โดยมีการกล่าวถึงในนิตยสาร Positioning ของไทย หรือ อย่างบริษัทโฆษณาชื่อดัง โอกิลวี่ แอนด์ เมเธอร์ แอดเวอร์ไทซิ่ง  ได้มีการจัดสัมมนา ในหัวข้อชื่อ Meet the Metrosexuals : The Next Big Spender ต้นปี 2549
บุคคลที่มีชื่อเสียงที่อาจเข้าข่ายเมโทรเซ็กชวล เช่น เดวิด เบคแคม
แหล่งข้อมูลอื่น

Metrosexual Power บทความโดย นิตยสาร Positioning รายละเอียดของเมโทรเซ็กชวล
Metro-Society.com men's magazine online เพื่อปลุกกระแสการดูแลตนเอง การหันกลับมาสนใจสุขภาพ รูปร่าง การแต่งกาย ของผู้ชายไทย
Metro.in.th เก็บถาวร 2012-11-15 ที่ เวย์แบ็กแมชชีน METRO LIFESTYLE ONLINE MAGAZINE
ปาปาปา

| "ปาปาปา (Bar Bar Bar)" |
| --- | --- |
หน้าปกอัลบั้ม
เพลงโดยเครยอนป๊อป
วางจำหน่าย: 20 มิถุนายน ค.ศ. 2013
บันทึกเสียง: ค.ศ.  2013
แนวเพลง: เค-ป๊อป
ความยาว: 3:00
ค่ายเพลง: โครมเอนเตอร์เทนเมนต์,  ซีเจอี&เอ็มมิวสิก
ผู้ประพันธ์เพลง: คิม ยู มิน
ปาปาปา (อังกฤษ: Bar Bar Bar; เกาหลี: 빠빠빠; อาร์อาร์: Ppa Ppa Ppa) เป็นซิงเกิลในอัลบั้มชุดที่สอง และซิงเกิลที่สี่ของเครยอนป๊อป เกิร์ลกรุปสัญชาติเกาหลีใต้ ในสังกัดโครมเอนเตอร์เทนเมนต์ และ ซีเจอี&เอ็มมิวสิก
ที่มาและความสำเร็จ

ปาปาปา ออกเผยแพร่ทางดิจิตัลในวันที่ 20 มิถุนายน ค.ศ. 2013 ซึ่งซิงเกิลนี้ทำให้เครยอนป๊อปได้แจ้งเกิดอย่างเต็มตัว และเป็นที่รู้จักกันอย่างแพร่หลาย หลังจากที่วงได้เปิดตัวออกมาในปีก่อนหน้านั้น และได้ออกอัลบั้มชุดแรกแต่ทว่าไม่ประสบความสำเร็จ ทางวงจึงต้องโปรโมตด้วยตนเองด้วยวิธีการตลาดแบบกองโจร ด้วยการเปิดเพลงเต้นเองตามท้องถนนย่านชุมชนหรือศูนย์การค้าต่าง ๆ ได้รับความสนใจบ้าง ไม่ได้รับความสนใจบ้าง พบกับสภาพอากาศที่หนาวเหน็บบ้าง เนื่องจากวงยังไม่เป็นที่รู้จัก จึงได้รับการปฏิเสธจากรายการโปรโมตศิลปินเพลงทางสถานีโทรทัศน์ต่าง ๆ
เนื้อหาของเพลงว่าด้วยการทำตัวเองให้สนุกสนาน อย่าซึมเศร้าเหงาหงอยอยู่กับบ้าน ให้ทุกคนออกข้างนอกมาเต้นด้วยกัน โดยคำว่า "ปาปาปา" ไม่มีความหมาย แต่เป็นเสียงจังหวะในดนตรีประกอบ และจากท่าเต้นในเพลงนี้ที่โดดเด่นเป็นเอกลักษณ์ไม่เหมือนใคร ดูแล้วตลก สนุกสนาน ด้วยการที่สมาชิกแต่ละคนของวงสวมใส่ชุดวอร์มสีสันสดใส พร้อมหมวกกันน็อก   และด้วยการเต้นที่ยืนเรียงแถวหน้ากระดานกระโดดขึ้นลง ๆ สลับกันแบบสลับฟันปลาหรือกระบอกสูบรถยนต์ ทำให้ซิงเกิลนี้ได้รับความนิยมในเวลาไม่นาน และขึ้นสู่อันดับ 1 ในบิลบอร์ดและเค-ป๊อปฮอต100 ได้สำเร็จ อีกทั้งยังทำให้เครยอนป๊อปชนะเอ็กโซในการรายการมิวสิกแบงก์ ในวันที่ 30 สิงหาคม ค.ศ. 2013 ได้ด้วย
ในตอนแรก คิม ยู มิน ผู้แต่งตั้งใจจะให้ปาปาปาเป็นซิงเกิลของเค-มัช บอยแบนด์ซึ่งเป็นศิลปินวงถัดจากเครยอนป๊อป ในสังกัดโครมเอนเตอร์เทนเมนต์  แต่ ฮวาง ฮย็อน ชาง ประธานและผู้ก่อตั้งบริษัทได้ยินเข้ามีความคิดว่านี่ควรจะเป็นซิงเกิลของเครยอนป๊อปมากกว่า โดยหลังจากที่แม้แต่บันทึกเสียงเสร็จแล้ว คิม ยู มินยังได้แก้ไขเนื้ออีกหลายครั้ง
มิวสิกวิดีโอของปาปาปา หลังจากได้เผยแพร่ในยูทิวบ์มีจำนวนยอดเข้าชมถึง 22 ล้านครั้ง ในเดือนตุลาคม ค.ศ. 2014 และหลังจากการทำมิวสิกวิดีโอโกลบอลเวอร์ชัน ซึ่งเป็นมิวสิกวิดีโอตัวที่สอง ก็ได้รับความนิยมเช่นเดียวกัน หลังจากการเผยแพร่ได้ 5 วัน ก็มียอดชมถึงหลักล้าน โดยมีการล้อเลียนมิวสิกวิดีโอ Gangnam Style  ของไซ ที่เคยประสบความสำเร็จอย่างถล่มทลายก่อนหน้านั้นด้วย ซึ่งเครยอนป๊อปได้รับการจับตามองว่าอาจสร้างปรากฏการณ์ในแบบเดียวกันเกิดขึ้น
นอกจากนี้แล้ว ปาปาปา ยังได้สร้างปรากฏการณ์อีกมากในวงการบันเทิงด้วยการมีการเต้นเลียนแบบมากมายจากทั้งศิลปินชื่อดัง เช่น เอ็มแบล็ก หรือเกิลส์เจเนอเรชัน รวมถึงบุคคลทั่วไปตามที่สาธารณะในแบบกองโจร หรือแฟลชม็อบ และยังได้รับความนิยมถึงต่างประเทศ เช่น ประเทศไทยด้วย
และจากความสำเร็จของปาปาปา ทำให้เครยอนป๊อปได้เซ็นสัญญากับโซนีมิวสิก ซึ่งเป็นค่ายเพลงระดับยักษ์ใหญ่ของโลก
รายชื่อเพลง

| ลำดับ | ชื่อเพลง | เนื้อเพลง | ทำนอง | เรียบเรียง | ยาว |
| --- | --- | --- | --- | --- | --- |
| 1. | "Bar Bar Bar" | คิม ยู มิน | คิม ยู มิน,  ลี ดา คย็อง | คิม ยู มิน , ลี เซือง ซูฟ | 3:00 |
| 2. | "Bar Bar Bar (Inst.)" |   | คิม มู ยิน, ลี ดา คย็อง | คิม ยู มิน , ลี เซือง ซูฟ | 3:00 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 6:00 |
เชิงอรรถ

↑  เป็นรูปมังกรวาดด้วยหมึกจีน เพราะคำว่า "ยง" (용) ซึ่งเป็นชื่อเรียกอย่างย่อ ๆ ของเครยอนป๊อปในภาษาเกาหลี (/คือ-เระ-ยง-ผับ/ หรือเรียกสั้น ๆ ว่า /ยง-ผับ/) เป็นคำพ้องเสียงกับคำว่า "มังกร"
แหล่งข้อมูลอื่น

มิวสิกวิดีโอปาปาปา (สตอรีเวอร์ชัน)
มิวสิกวิดีโอปาปาปา (เวอร์ชันธรรมดา)
มิวสิกวิดีโอปาปาปา (โกลบอลเวอร์ชัน)
ท่าเต้นในเพลงนี้ที่โด่งดัง ในเดือนธันวาคม ค.ศ. 2013
แฟลชม็อบของปาปาปาในงานเทศกาลที่คังว็อน
มาร์ค อับราฮัมส์

มาร์ค อับราฮัมส์ ในปีพ.ศ. 2551
มาร์ค อับราฮัมส์ (เกิดราว พ.ศ. 2499) เป็นบรรณาธิการและผู้ก่อตั้งร่วมของวารสารการวิจัยที่ไม่น่าจะเป็นไปได้ (Annals of Improbable Research) และเป็นผู้ริเริ่มและพิธีกรงานเฉลิมฉลอง รางวัลอิกโนเบล ประจำปี เขาเคยเป็นบรรณาธิการของ วารสารผลลัพธ์ที่ไม่สามารถทำซ้ำได้ (Journal of Irreproducible Results)
อับราฮัมส์แต่งงานกับ โรบิน อับราฮัมส์ หรือที่รู้จักกันในชื่อ "มิส คอนดักต์ (Miss Conduct)" ซึ่งเป็นนักเขียนคอลัมน์ของหนังสือพิมพ์บอสตันโกลบ (Boston Globe)
เขาสำเร็จการศึกษาจากวิทยาลัยฮาร์วาร์ด โดยได้รับปริญญาด้าน คณิตศาสตร์ประยุกต์
ผลงานเขียน

หนังสือที่เขียนหรือแก้ไขโดยอับราฮัม ได้แก่:
นี่เป็นเรื่องที่ไม่น่าจะเป็นไปได้ (ISBN 978-1-85168-931-6 )
รางวัลอิกโนเบล (ISBN 978-0-525-94753-0 )
ทำไมไก่ถึงชอบมนุษย์ที่สวยงาม (ISBN 978-0-7528-6846-2 )
เซ็กส์เป็นเหมือนกองเศษหินที่ชำรุด (ISBN 978-1-56305-312-2 )
สุดยอดของ “บันทึกการวิจัยที่ไม่น่าจะเป็นไปได้” (ISBN 978-0-71673-094-1 )
ชายผู้พยายามโคลนตัวเอง (ISBN 978-0-45228-772-3 )
ดูเพิ่ม

วารสารการวิจัยที่ไม่น่าจะเป็นไปได้
เว็บไซต์รางวัลอิกโนเบล
“หัวเราะก่อน คิดทีหลัง” (บันทึกของอับราฮัมเกี่ยวกับ JIR และ AIR) The Guardian 1 มิถุนายน 2547
Marc Abrahams </img>
“รางวัลวิทยาศาสตร์ที่ทำให้คุณหัวเราะ จากนั้นจึงคิด” (TEDMED 2014)
ปิตาธิปไตย

บทความนี้เกี่ยวกับระบบทางสังคมที่ชายเป็นใหญ่ สำหรับระบอบการปกครองฉันบิดา-บุตร ดูที่ ระบบพ่อปกครองลูก
ภาพแสดงประเทศต่าง ๆ ในโลกลงสีตามความแตกต่างระหว่างระดับการศึกษาของชายและหญิง สีเข้มแปลว่ามีความแตกต่างมาก
ปิตาธิปไตย (อังกฤษ: patriarchy) เป็นระบบสังคมแบบหนึ่งที่ซึ่งเพศชายเป็นผู้กุมอำนาจหลักและครอบงำบทบาทในด้านผู้นำการเมือง อำนาจหน้าที่ทางศีลธรรม เอกสิทธิ์ทางสังคม และการควบคุมทรัพย์สิน สังคมปิตาธิปไตยบางแห่งยังเป็นสังคมแบบสืบทอดทางพ่อ (patrilineal) ด้วย หมายความว่า ทรัพย์สินและยศฐาบรรดาศักดิ์นั้นสืบทอดโดยสายสกุลเพศชาย
ปิตาธิปไตยนั้นมีความเกี่ยวข้องกับชุดความคิดหนึ่ง อุดมการณ์ปิตาธิปไตยนั้นใช้เพื่ออธิบายและให้เหตุผลกับสภาพครอบงำของเพศชาย และถือว่าเป็นผลมาจากความแตกต่างตามธรรมชาติระหว่างชายและหญิง นักสังคมวิทยามักมองว่าปิตาธิปไตยเป็นผลผลิตทางสังคมและไม่ได้เป็นผลจากความแตกต่างระหว่างเพศทั้งสองในตัวเอง และมุ่งให้ความสนใจกับทางที่บทบาทจากเพศในสังคมหนึ่งนั้นส่งผลต่อความแตกต่างเชิงอำนาจระหว่างชายกับหญิงอย่างไร
ในประวัติศาสตร์ ปิตาธิปไตยปรากฏอยู่ในองค์กรทางสังคม กฎหมาย การเมือง ศาสนา และเศรษฐกิจ แตกต่างกันไปตามวัฒนธรรม ในสังคมร่วมสมัย ถึงแม้จะไม่มีการระบุว่าเป็นปิตาธิปไตยอย่างเปิดเผย แต่ในทางปฏิบัติพบว่าเป็นปิตาธิปไตยยังคงมีอยู่
นักสังคมวิทยามักปฏิเสธคำอธิบายเชิงชีววิทยาเกี่ยวกับปิตาธิปไตยซึ่งถูกนำมาใช้อธิบายกำเนิดของปิตาธิปไตยอย่างแพร่หลาย และยึดมั่นว่าเป็นที่กระบวนการทางสังคมที่นำไปสู่บทบาทตามเพศที่ทำให้เกิดปิตาธิปไตยขึ้น ทฤษฎีทางสังคมวิทยามาตรฐานเชื่อว่าปิตาธิปไตยเป็นผลมาจากการก่อร่างทางสังคมและส่งต่อจากรุ่นสู่รุ่น
ดูเพิ่ม

บทบาททางเพศ
เชิงอรรถ

↑  ชื่ออื่น เช่น สังคมอำนาจฝ่ายบิดา, สังคมแบบพ่อบ้าน ดูศัพท์บัญญัติราชบัณฑิตยสภา คำว่า "patriarchal society"
แหล่งข้อมูลอื่น

วิกิคำคม มีคำคมที่กล่าวโดย หรือเกี่ยวกับ ปิตาธิปไตย
วิกิมีเดียคอมมอนส์มีสื่อเกี่ยวกับ Patriarchy
"Patriarchal System" . Encyclopedia Americana. 1920. p. 401.
| --- | --- |
ฐานข้อมูลการควบคุมรายการหลักฐาน: ประจำชาติ :  สเปน  เยอรมนี  อิสราเอล  สหรัฐ  ลัตเวีย  เช็กเกีย 2